b'\n_START_ARTICLE_\nKodi\n_START_SECTION_\nZgodovina\n_START_PARAGRAPH_\nXBMC je naslednik popularnega Xbox Media Player (XBMP) programa. Xbox Media Player je kon\xc4\x8dal z razvojem 13. decembra 2003, v \xc4\x8dasu ko je bil njegov naslednik XBMC pripravljen za izdajo. Prva stabilna verzija XBMC je bila izdana 29. junija 2004, z uradnim imenom XboxMediaCenter 1.0.0. Novosti v prvi stabilni razli\xc4\x8dici so prina\xc5\xa1ale dodatek Filezilla FTP stre\xc5\xbenik, DHCP podporo ter novo verzijo MPlayer-ja._NEWLINE_Vsaka naslednja razli\xc4\x8dica je prinesla nove dodatke kot na primer podpora za iTunes funkcije (DAAP, Smart Playlist), Nulsoft video strujanje, nove podprte avdio in video formate ter seveda izbolj\xc5\xa1anje stabilnosti z vsako novo verzijo._NEWLINE_Po dveh letih razvoja so oznanili verzijo XBMC 2.0.0., ki je bila izdana 29. septembra 2006. Dodanih je bilo \xc5\xa1e veliko novih funkcij kot so podpora RAR in ZIP arhivom ter nov izgled predvajalnik. Razvoj se je nadaljeval in se \xc5\xa1e nadaljuje, trenutno je zadnja stabilna verzija 9.04 z oktobrom 2009.\n_START_SECTION_\nXBMC Live\n_START_PARAGRAPH_\nXBMC Live je brezpla\xc4\x8dna Linux distribucija, ki omogo\xc4\x8da polno funkcionalen medijski center za osebne ra\xc4\x8dunalnike. Verzijo se za\xc5\xbeene s pomo\xc4\x8djo boot-CDja, torej za delovanje ne potrebuje nobenega operacijskega sistema. Kot LiveCD lahko te\xc4\x8de povsem brez in\xc5\xa1talacije na trdem disku in je zato primeren predvsem za tiste, ki si \xc5\xbeelijo prvi\xc4\x8d preizkusiti XMBC, brez da bi morali karkoli in\xc5\xa1talirati. Lahko ga smatramo tudi kot brezpla\xc4\x8dno alternativo Windows Media Centru s podprtim IR-sprejemnikom omenjenega sistema._NEWLINE_XBMC Live je zasnovan tako, da ga lahko namestimo na trdi disk ali flash disk in ga uporabljamo v dnevni sobi kot HTPC (Home Theater PC). Z namestitvijo na disk je XBMC \xc5\xa1e bolj odziven in hiter, na voljo nam je CD/DVD-pogon, ki je zaseden, ko XBMC zaganjamo direktno iz CD-ja, prav tako pa imamo mo\xc5\xbenost shranjevati nastavitve, dodajati nove skripte ter nalagati posodobitve.\n_START_SECTION_\nXBMC za Linux\n_START_PARAGRAPH_\nXBMC za Linux je bil razvit posebej za distribucijo Ubuntu operacijskega sistema od verzije 7.10 naprej. Na voljo so tudi paketi ki se jih lahko prevede za ve\xc4\x8dino ostalih Linux distribucij. XBMC je trenutno edini program, ki podpira stojno pospe\xc5\xa1evanje videa preko VDPAU (Nvidia grafi\xc4\x8dna knji\xc5\xbenica za Unix sisteme).\n_START_SECTION_\nXBMC za MAC\n_START_PARAGRAPH_\nXBMC za Mac deluje teko\xc4\x8de na operacijskem sistemu Mac OS X (Tiger, Leopard, Snow Leopard), kot tudi na Apple TV.\n_START_SECTION_\nXBMC za Windows\n_START_PARAGRAPH_\nXBMC za Windows deluje na Windows XP, Windows Vista in Windows 7. Je 32-bitna aplikacija, ki deluje tudi na 64-bitnih Windows sistemih, vendar trenutno \xc5\xa1e ne omogo\xc4\x8da hitrej\xc5\xa1ega delovanja na 64-bitnih operacijskih sistemih.\n_START_SECTION_\nXBMC za XBOX\n_START_PARAGRAPH_\nTrenutno zadnja stabilna verzija za Xbox je verzija 9.04 (\xc2\xbbBabylon\xc2\xab), izdana dne 6.5.2009. Ker je XBMC za Xbox odprto-kodni program, je njegova izvorna koda dosegljiva na Subversion stre\xc5\xbeniku. Koda, ki se nahaja na tem stre\xc5\xbeniku je na\xc4\x8deloma novej\xc5\xa1a in vsebuje ve\xc4\x8d funkcij kot zadnja stabilna verzija, vendar tipi\xc4\x8dno take kode vsebujejo \xc5\xa1e veliko hro\xc5\xa1\xc4\x8dev, ki se jih odpravi pred izidom stabilne verzije._NEWLINE_Ker XBMC za Xbox ni podpisan s strani proizvajalca igralne konzole Xbox (Microsoft), je potrebna modifikacija za zagon XBMC. Zagon je mogo\xc4\x8d kot aplikacija (oziroma kot Xbox igra) ali pa kot Xbox dashboard - grafi\xc4\x8dni vmesnik za Xbox, ki se za\xc5\xbeene ob vklopu konzole.\n_START_SECTION_\nVideo knji\xc5\xbenica\n_START_PARAGRAPH_\nVideo knji\xc5\xbenica je zelo pomembna XMBC funkcija. Omogo\xc4\x8da nam organizacijo video vsebin po informacijah, ki jih lahko pridobi z razli\xc4\x8dnih virov, kot so IMDb, TheMovieDB, TheTVDB ter tudi iz informacij, ki se nahajajo v NFO datotekah. NFO je pripona datoteke (angl. kratica za information), ki predstavlja navadno besedilno datoteko namenjeno pregledovanju v urejevalniku besedil. Knji\xc5\xbenica nam te informacije o video vsebinah prika\xc5\xbee glede na kategorije: Zvrst, Naslov, Leto, Igralci, itd.\n_START_SECTION_\nGlasbena knji\xc5\xbenica\n_START_PARAGRAPH_\nGlasbena knji\xc5\xbenica je \xc5\xa1e ena izmed klju\xc4\x8dnih XMBC funkcij. Prav tako, kot video knji\xc5\xbenica, nam omogo\xc4\x8da organizacijo glasbenih datotek, kreiranje pametnih seznamov predvajanja vsebujo\xc4\x8d informacije pripete glasbeni datoteki (IDmetaTags), kot so naslov, izvajalec, album, leto, zvrst in popularnost. Omogo\xc4\x8da tudi avtomatsko nalaganje slik albuma ter ozadij.\n_START_SECTION_\nPython skripte\n_START_PARAGRAPH_\nXMBC podpira Python Script Engine ter Windows XML framework. Python skripta omogo\xc4\x8da uporabnikom dodajanje novih funkcionalnosti v XBMC. Trenutna zbirka Python skript za XBMC je \xc5\xbee zelo ob\xc5\xa1irna, na voljo so TV sporedi, e-mail klienti, napovedniki filmov, internet TV, PVR programi, igre ter mnogo drugega.\n_START_SECTION_\nPython vti\xc4\x8dniki\n_START_PARAGRAPH_\nV nasprotju s skriptami, vti\xc4\x8dniki ne prina\xc5\xa1ajo novih funkcionalnosti v XBMC, ampak nam omogo\xc4\x8dajo enostavno predstavitev vsebin preko zmogljivega grafi\xc4\x8dnega vmesnika GUI. Vsebino ve\xc4\x8dinoma predstavljajo internetni viri, kot so Internet Audio in Video strujanje (npr. Internet TV kanali, Podcast) ali slike s spletnih strani kot na primer Flickr ali Picasa. Najbolj raz\xc5\xa1irjen vti\xc4\x8dnik je prav gotovo SVN Repo Installer, ki vklju\xc4\x8duje veliko uporabnih skript. V ve\xc4\x8dini XBMC verzij je dodatek \xc5\xbee name\xc5\xa1\xc4\x8den, vseeno pa je mo\xc5\xbena ro\xc4\x8dna namestitev v mapo z vti\xc4\x8dniki.\n_START_SECTION_\nPodpora jezikom\n_START_PARAGRAPH_\nXBMC podpira mnoge svetovne jezike. Preveden je v ve\xc4\x8d kot 35 jezikov, mo\xc5\xbeno pa ga je tudi prevesti \xc5\xa1e v kak\xc5\xa1en drug jezik ali pa narediti popravke obstoje\xc4\x8dega prevoda. Prevodi se nahajajo v namestitveni mapi XMBC - \\XBMC\\Language\\(mape z razli\xc4\x8dnimi jeziki) in se shranjujejo v XML-datoteke (strings.xml).\n_START_SECTION_\nPreobleke\n_START_PARAGRAPH_\n\xc5\xa0e ena izmed mnogih XMBC prilagodljivosti je mo\xc5\xbenost izbire preobleke. Privzeto je mo\xc5\xbenost izbire med tremi preoblekami. Lista delujo\xc4\x8dih preoblek: http://xbmc.org/wiki/?title=List_of_working_skins Mapo z novo preobleko se shrani na lokacijo \\XBMC\\skins\\_NEWLINE_Z novo verzijo XBMC 9.11 je uradna preobleka zamenjana z novo, imenovano Confluence.\n_START_SECTION_\nRSS viri\n_START_PARAGRAPH_\nRss viri omogo\xc4\x8dajo dodajanje in branje/ogled/poslu\xc5\xa1anje vsebin neposredno iz XBMC grafi\xc4\x8dnega vmesnika (GUI). XBMC omogo\xc4\x8da tudi ogled RSS novic na prvi strani XBMC vmesnika. Vsebino novic nastavimo v datoteki, ki se nahaja v osebni mapi na lokaciji \\userdata\\RssFeeds.xml\n_START_SECTION_\nDaljinsko upravljanje\n_START_PARAGRAPH_\nXBMC omogo\xc4\x8da vrsto vmesnikov in naprav za upravljanje z njim. Ker deluje zelo intuitivno, ni potrebno prebrati priro\xc4\x8dnika ali kaj podobnega, zato, da se nau\xc4\x8dimo ukazov, ampak ga preprosto za\xc4\x8dnemo uporabljati in se upravljanja nau\xc4\x8dimo skozi uporabo.'